CELEX: 62013CA0255
Language: mt
Date: 2014-06-05 00:00:00
Title: Kawża C-255/13: Sentenza tal-Qorti tal-Ġustizzja (Ir-Raba’ Awla) tal- 5 ta’ Ġunju 2014 (talba għal deċiżjoni preliminari tal-High Court of Ireland – l-Irlanda) – I vs Health Service Executive (Rinviju għal deċiżjoni preliminari — Sigurtà soċjali — Regolament (KE) Nru 883/2004 — Artikoli 19(1) u 20(1) u (2) — Regolament (KE) Nru 987/2009 — Artikolu 11 — Ċittadin ta’ Stat Membru assigurat fl-Istat ta’ residenza — Okkorrenza ta’ marda serja u għal għarrieda waqt vaganza fi Stat Membru ieħor — Persuna mġiegħla tibqa’ f’dan it-tieni Stat matul ħdax-il sena minħabba l-marda tagħha u d-disponibbiltà ta’ trattament mediku speċjalizzat fil-viċinanzi tal-post fejn tgħix — Provvista ta’ benefiċċji in natura f’dan it-tieni Stat — Kunċetti ta’ “residenza” u ta’ “soġġorn” )

4.8.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 253/11
            
         Sentenza tal-Qorti tal-Ġustizzja (Ir-Raba’ Awla) tal-5 ta’ Ġunju 2014 (talba għal deċiżjoni preliminari tal-High Court of Ireland – l-Irlanda) – I vs Health Service Executive
   (Kawża C-255/13) (1)
   
   ((Rinviju għal deċiżjoni preliminari - Sigurtà soċjali - Regolament (KE) Nru 883/2004 - Artikoli 19(1) u 20(1) u (2) - Regolament (KE) Nru 987/2009 - Artikolu 11 - Ċittadin ta’ Stat Membru assigurat fl-Istat ta’ residenza - Okkorrenza ta’ marda serja u għal għarrieda waqt vaganza fi Stat Membru ieħor - Persuna mġiegħla tibqa’ f’dan it-tieni Stat matul ħdax-il sena minħabba l-marda tagħha u d-disponibbiltà ta’ trattament mediku speċjalizzat fil-viċinanzi tal-post fejn tgħix - Provvista ta’ benefiċċji in natura f’dan it-tieni Stat - Kunċetti ta’ “residenza” u ta’ “soġġorn”))
   2014/C 253/14
   Lingwa tal-kawża: l-Ingliż
   
      Qorti tar-rinviju
   
   High Court of Ireland
   
      Partijiet fil-kawża prinċipali
   
   
      Rikorrent: I
   
      Konvenut: Health Service Executive
   
      Suġġett
   
   Talba għal deċiżjoni preliminari – High Court of Ireland – Interpretazzjoni tal-Artikoli 19(1) u 20(1) u (2) tar-Regolament (KE) Nru 883/2004 tal-Parlament Ewropew u tal-Kunsill, tad-29 ta’ April 2004, dwar il-kordinazzjoni ta’ sistemi ta’ sigurtà soċjali (ĠU Edizzjoni Speċjali bil-Malti, Kapitolu 5, Vol. 5, p. 72) – Kunċett ta’ “soġġorn” fi Stat Membru ieħor differenti mill-Istat Membru kompetenti – Ċittadin ta’ Stat Membru li ilu jbati, għal dawn l-aħħar ħdax-il sena, minn kundizzjoni medika serja li mmanifestat ruħha għall-ewwel darba waqt li kien qiegħed vaganza fi Stat Membru ieħor – Ċittadin imġiegħel joqgħod fuq it-territorju tat-tieni Stat Membru minħabba l-kundizzjoni medika tiegħu
   
      Dispożittiv
   
   L-Artikolu 1(j) u (k) tar-Regolament (KE) Nru 883/2004 tal-Parlament Ewropew u tal-Kunsill, tad-29 ta’ April 2004, dwar il-koordinazzjoni ta’ sistemi ta’ sigurtà soċjali, għandu jiġi interpretat fis-sens li, għall-finijiet tal-Artikoli 19(1) jew 20(1) u (2) ta’ dan ir-regolament, meta ċittadin tal-Unjoni, li kien jirrisjedi fi Stat Membru wieħed jimrad serjament u għal għarrieda waqt vaganza fi Stat Membru ieħor u jkun imġiegħel joqgħod f’dan l-Istat Membru matul ħdax-il sena minħabba din il-marda u d-disponibbiltà tal-kura medika speċjalizzata fil-viċinanzi tal-post fejn jgħix, għandu jitqies li “jissoġġorna” f’dan l-Istat Membru peress li ċ-ċentru abitwali tal-interessi tiegħu jinsab fl-ewwel Stat Membru. Hija l-qorti nazzjonali li għandha tiddetermina ċ-ċentru abitwali tal-interess ta’ dan iċ-ċittadin billi twettaq evalwazzjoni tal-fatti kollha rilevanti u billi tieħu inkunsiderazzjoni r-rieda tiegħu, kif tirriżulta mill-fatti, peress li s-sempliċi fatt li l-imsemmi ċittadin jibqa’ fit-tieni Stat Membru matul perijodu twil ma huwiex suffiċjenti, fih innifsu u waħdu, sabiex jitqies li huwa jirrisjedi f’dan l-Istat.
   
      (1)  ĠU C 189, 29.06.2013